O'zbekiston matbuot cheklangan sanoqli davlatlardan biri
O'zbekistonda matbuot va ommaviy axborot vositalari xodimlari kuni nishonlandi. Ayrimlar fikricha, bayram hukumatga sodiq jurnalistlar
27 iyun O`zbekistonda matbuot va ommaviy axborot vositalarixodimlari kuni nishonlandi. Kuzatuvchilar fikricha, O’zbekiston matbuotnazorat qilinuvchi sanoqli davlatlardan biri bo`lib qolmoqda. Mustaqiljurnalistlar doimiy ta`qib ostida, xorijiy muxbirlar soni cheklangan. O`zbekistonda majburan ruhiy xastaliklarshifoxonasiga joylashtirilgan jurnalist Jamshid Karimovning taqdiri ikki yildirki hamonnoaniq. U Jizzax viloyatida faoliyat yurituvchi kam sonli mustaqil jurnalistlardanbiri edi. Taxminan 20 kun muqaddam Qoraqalpog`istondajurnalist Solijon Abdurahmonov hibsga olindi. Giyohvand modda saqlashdaayblanib, qo’lga olingan jurnalist ustidan tergov ishi hamon boshlanmagan. Solijon Abdurahmonov bilan yaqinda hibsxonada ushrashganadvokati va uning ukasi Bahrom Abdurahmonov so’zlariga ko`ra, maqsad jurnalistfaoliyatini to`xtatish bo`lgan. “Uning o`zi bilan yaqinda uchrashdim, ahvoli yaxshi,shikoyati yo`q. Uning fikricha ham bu narsa atayin qilingan. Kim tomonidan,qachon uyushtirilgan - buni tegrov jarayoni aniqlashi kerak”, - deydi BahromAbdurahmonov. O`zbekiston ommaviy axborot vositalari xodimlari bayraminiJamshid Karimov shifoxonada, Solijon Abdurahmonov hibsxonada kutib oldi. Mustaqil jurnalistlar fikriga ko`ra matbuot bayrami, asosan,hukumatga sodiq jurnalistlarni taqdirlash uchun tashkil etilgan, so`zerkinligini nishonlash uchun emas. Bayramda an`anaviy tarzda hukumat sovg`alari tarqatilib,davlat rahbari tabrigi o`qib eshittirilgan. Mustaqil jurnalist Dilmurod Sayidning aytishicha, bayramkuni tanqid aytish noqulay bo`lsa-da, o’zbek matbuoti haqida boshqa fikr bildirish qiyin. “Matbuot tarixiga qaraydigan bo`lsak, faqat so`z erkinligibo`lgan mamlakatdagina rivojlanish bo`lishi mumkin”, - deydi u. Dilmurod Sayid O`zbekiston matbuotida taqiq qo`yilganmualliflardan biri hisoblanadi. Bir necha yil avval bosilgan tanqidiymaqolasidan so`ng uning maqolalari matbuotda kamdan-kam chop etilaboshlagan. “Taqiqlanganlarning qanaqadir ro`yxati berilgan bo`lishimumkin, lekin hozirgacha birorta muharrir menga shunday ro`yxat borligini ochiqaytmadi”, - deydi u. Uning aytishicha, jurnalist Solijon Abdurahmonovning hibsgaolinishi so`z erkinligi yo’qligini ko`rsatmoqda. “Bu narsa to`g`ri gapni yozadigan har bir jurnalistningboshida bor. Buning ortida kimning manfaati borligini izohlash ortiqcha. Shundoqham tushunarli, o`nlab misollar keltirish mumkin. Bu kabi holatlar keyin hamdavom etishi ehtimoldan xoli emas”, - deydi mustaqil jurnalist. “Bugungi kunda rejim uchun eng xavfli narsa erkin matbuot,mustaqil jurnalistika bo`lib qolmoqda. Hukumat o`zi istayotgan yopiq jamiyatqurish uchun ularning faoliyatini to`xtatishi kerak”, - deydi jurnalistlardanbiri. So`z erkinligini himoya qiluvchi xalqaro tashkilotlarhisobotiga ko`ra, O`zbekiston matbuot erkinligini bo`g`ayotgan sanoqlidavlatlardan biri hisoblanadi.